ঈদের দিন ভোরে উঠে ফ্রেশ হয়ে নামাজ পড়তে গেলো বড় ছেলে আর তার বাবা। ফিরে নাস্তা করে বেরিয়ে পড়লাম পোখারার উদ্দেশ্যে। অহরহ বড় মাইক্রোবাসগুলো যাচ্ছে পোখারার দিকে। টিকিট কেটে লাগেজ গাড়ির মাথায় উঠিয়ে বসে পড়লাম। সময় মতো ছাড়লেও কাঠমান্ডু পেরোনোর মুখেই আড়াই ঘণ্টার জ্যামে পড়লাম। জায়গার নাম কলাঙ্কি। প্রতিদিন এই জায়গা পার হতে আড়াই থেকে তিন ঘণ্টা লাগে। যাওয়া এবং আসা দুবেলায় এখানে জ্যাম। বুঝি না যে জায়গায় প্রতিদিন একই ঘটনা ঘটে সে জায়গা কী কোনো প্ল্যানের ভেতর থাকা উচিত ছিল না?